***Проект!!!***

**ДОГОВОР**

Днес, **………………….** 2021 г. в гр. София между:

1. **НАЦИОНАЛНА АГЕНЦИЯ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ**, София, бул. „Цариградско шосе“ №125, ЕИК 130273618, представлявана от инж. Марияна Йорданова Павлова - Председател и Красимира Урумова - главен счетоводител в качеството и на упълномощено лице по чл. 13, ал. 3, т. 3 от ЗФУКП, наричан по-долу за краткост **ВЪЗЛОЖИТЕЛ**, от една страна и
2. ………………., София ……., ул. „……..” № ……….., ЕИК ………….., представлявана от ……………………, наричан по-нататък **ИЗПЪЛНИТЕЛ**, от друга страна

се подписа настоящият договор за следното:

**І. ПРЕДМЕТ НА ДОГОВОРА**

1. С настоящия договор **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение *„Апробиране на модела за мониторинг на усвоените компетенции на завършилите професионално обучение, чрез външно независимо оценяване на резултатите“ и тестване на модела „секторен съвет за квалификация“, вкл. чрез участие в държавните изпити и осъществяване на външно независимо оценяване на резултатите, както и установяване на приложимостта на модела в България.“* по проект „Качество и ефективност”, договор BG05M9OP001-3.020-0001-C01“, финансиран от Оперативна програма „Развитие на човешките ресурси” 2014-2020, съфинансирана от Европейския социален фонд, като:
   1. Изготви и съгласува с Възложителя детайлен план график с етапи и срокове за изпълнение на отделните задачи, посочени в техническото задание;

1.2. Създаде секторен съвет с участието на представители на обучаващи институции (професионални гимназии, ЦПО, професионални колежи, висши училища), работодатели, синдикати и държавата;

1.3. Подготви провеждането на независимо външно оценяване на 60 обучени лица в ЦПО по конкретни професии;

1.3. Участва с работна група от двама експерти в държавните изпити по избраните професии в ЦПО;

1.4. Възложи на всяка група от двама експерти да представи доклад от участието в комисията за провеждане на държавния изпит;

1.5. Изготви и представи обобщен доклад.

1. Настоящият договор влиза в сила от датата на подписването му и е със срок за изпълнение 31 август 2022 г., в който се включва цялостното изпълнение на договора.
2. С подписването на настоящия договор **ИЗПЪЛНИТЕЛЯТ** декларира, че е запознат с действащите правила на финансиращата институция.
3. **ВЪЗЛОЖИТЕЛЯТ** се задължава да изплати на **ИЗПЪЛНИТЕЛЯ** общата сума в размер на ……… (……….…………………) лв. без ДДС или …….. лв. (……………….) с ДДС. Цената на договора включва всички разходи на **ИЗПЪЛНИТЕЛЯ** по изпълнение на предмета на настоящия договор.
4. Изплащането ще се осъществи на два етапа – 20% авансово, след представяне и съгласуване от страна на НАПОО на детайлния план-график по т.1.1, и 80% след подписване на двустранен приемо-предавателен и приемане от **ВЪЗЛОЖИТЕЛЯ** на всички дейности от т.1.2 до т.1.6. от предмета на договора без забележки.
5. За извършване на плащанията **ИЗПЪЛНИТЕЛЯТ** изготвя фактура, която следва да съдържа в описателната част следния текст: „Разходът е по договор по Проект „Качество и ефективност“, договор BG05M9OP001-3.020-0001-C01, финансиран от Оперативна програма “Развитие на човешките ресурси” 2014-2020, съфинансирана от Европейския социален фонд ”***.***
6. **ВЪЗЛОЖИТЕЛЯТ** следва да изплати на **ИЗПЪЛНИТЕЛЯ** сумата за извършеното по настоящия договор със банков превод по сметката на ИЗПЪЛНИТЕЛЯ.

**Банкова сметка на Изпълнителя:**

**Банка: …**

**Банков код: …**

**Банкова сметка: …..**

1. **Лицата за контакти са, както следва:**

**За ВЪЗЛОЖИТЕЛЯ:**

**За ИЗПЪЛНИТЕЛЯ:**

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. Да извърши услугата по предмета на договора добросъвестно и безпристрастно, в рамките на договорения срок, да осигури качествено изпълнение на всички дейности в обхвата на услугата в съответствие с изискванията на **ВЪЗЛОЖИТЕЛЯ** и изискванията на Единния наръчник на бенефициента за прилагане на правилата за информация и комуникация по оперативните програми в периода 2014-2020, който **ВЪЗЛОЖИТЕЛЯТ** се задължава да му предостави в електронен вид в деня на сключване на настоящия договор.
2. Да извърши услугите по предмета на договора лично или чрез съответните специалисти с необходимата квалификация и опит, и в съответствие с приетата от **ВЪЗЛОЖИТЕЛЯ** оферта/предложение. В тази връзка **ИЗПЪЛНИТЕЛЯТ** следва да обезпечи работата на своя екип от експерти, като предостави наличната информация, осигури достъп до съответната действаща нормативна база и създаде необходими условия за изпълнение на поставените задачи.
3. Да изисква от **ВЪЗЛОЖИТЕЛЯ** да му бъде предоставяна необходимата информация за модела за мониторинг на компетенциите с външно независимо оценяване, разработена по проект „Качество и ефективност”.
4. Да бъде на разположение на **ВЪЗЛОЖИТЕЛЯ** през целия период на договора, като при необходимост и по изискване на **ВЪЗЛОЖИТЕЛЯ** участва и в до две работни срещи.

* **ИЗПЪЛНИТЕЛЯТ** се задължава да предостави резултатите от работата си под формата на доклади на хартиен носител и на електронен носител. **ИЗПЪЛНИТЕЛЯТ** се задължава да предоставя в електронен вид ежемесечна справка за изпълнените в съответствие с детайлния план график за работа дейности.

1. **ИЗПЪЛНИТЕЛЯТ** се задължавада отразява бележките и отговаря на въпросите на **ВЪЗЛОЖИТЕЛЯ** в срока, определен в договора.
2. Да информира **ВЪЗЛОЖИТЕЛЯ** за възникнали проблеми при изпълнението на дейностите и за предприетите мерки за тяхното разрешаване.
3. **ИЗПЪЛНИТЕЛЯТ** се задължава да не разгласява факти относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор.
4. **ИЗПЪЛНИТЕЛЯТ** има право да получи договореното в настоящия договор възнаграждение в посочените срокове и при посочените условия.
5. **ИЗПЪЛНИТЕЛЯТ** е длъжен да завърши и предаде резултатите от изпълнението в срока от настоящия договор.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

1. **ВЪЗЛОЖИТЕЛЯТ** се задължава да заплати дължимата по договора сума за осъществяване на дейностите от предмета му, при условията и в сроковете, определени в настоящия договор.
2. **ВЪЗЛОЖИТЕЛЯТ** предоставя на **ИЗПЪЛНИТЕЛЯ** наличната информация за модела за мониторинг на компетенциите с външно независимо оценяване, разработена по проект „Качество и ефективност”.
3. **ВЪЗЛОЖИТЕЛЯТ** съгласува представения от **ИЗПЪЛНИТЕЛЯ** детайлен план график за работа от Етап 1.
4. **ВЪЗЛОЖИТЕЛЯТ** предоставя на изпълнителя подготвения образец на правилник и други документи по проект „Качество и ефективност”.
5. **ВЪЗЛОЖИТЕЛЯТ** се задължава да приеме работата на **ИЗПЪЛНИТЕЛЯ**, ако тя отговаря на предвиденото в този договор и в писмените указания на **ВЪЗЛОЖИТЕЛЯ**, като за целта страните подписват приемо-предавателен протокол.
6. **ВЪЗЛОЖИТЕЛЯТ** се задължава да не разгласява факти относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор, както и да осигурят неразгласяването им от свои служители, които могат да ги използват само по предмета на този договор при извършване на служебната си дейност.
7. **ВЪЗЛОЖИТЕЛЯТ** има право във всеки един момент от изпълнението на договора да бъде осведомяван за срока на изпълнение на дейностите по договора, без с това да пречи на текущата дейност на **ИЗПЪЛНИТЕЛЯ**.
8. **ВЪЗЛОЖИТЕЛЯТ** има право да предоставя в писмен вид насоки и изисквания във всеки момент от реализацията на дейностите по договора, стига с това да не променя параметрите, установени с договора.

**IV. ПУБЛИЧНОСТ**

1. За всички дейности, когато е приложимо, **ИЗПЪЛНИТЕЛЯТ** следва да осигурява публичност и информираност по финансирането на този договор. **ИЗПЪЛНИТЕЛЯТ** следва да визуализира, съгласно описаните задължения на **ИЗПЪЛНИТЕЛЯ** за осигуряване на информация и комуникация, в съответствие с разпоредбите на Единния наръчник на бенефициента за прилагане на правилата за информация и комуникация 2014-2020 г., изготвените доклади, името и логото на Възложителя.

**V. ЗАЩИТА НА ЛИЧНИТЕ ДАННИ**

**30.** Събиране, съхранение и обработване на лични данни на лицата, които ще бъдат обект на външното независимо оценяване и ще участват в него, ще бъдат предоставени от страна на центровете за професионално обучение, в които ще се проведе външното независимо оценяване, в качеството им на администратор на лични данни по смисъла на чл. 24 от Общ регламент за защита на личните данни (Регламент (EU) 2016/679).

**31.** **ИЗПЪЛНИТЕЛЯТ** се съгласява да съхранява и обработва предоставените му лични данни, с цел изпълнение на предмета на настоящия договор. **ИЗПЪЛНИТЕЛЯТ** събира и обработва личните данни, предоставени от **ВЪЗЛОЖИТЕЛЯ**, единствено с цел сключване на настоящия договор и предоставяне услугите, предмет на Договора.

**32.** Лицата, обект на външното независимо оценяване, имат право да поискат данните да бъдат коригирани и/или изтрити, право да поискат ограничаване на тяхното обработване и право да подадат възражение срещу тяхното обработване.

**33.** Обработване на лични данни от страна на **ИЗПЪЛНИТЕЛЯ** в качеството му на обработващ на лични данни по смисъла на чл. 28 от Общ регламент за защита на личните данни (Регламент (EU) 2016/679) от името на **ВЪЗЛОЖИТЕЛЯ** в качеството му на администратор на личните данни, в съответствие с условията, определени в настоящия договор.

**VI. САНКЦИИ ПРИ НЕИЗПЪЛНЕНИЕ**

**34**. При пълно неизпълнение на договора като цяло **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20% (двадесет и пет на сто) от стойността по т. 6 от договора с включен ДДС.

**35**. При неспазване на определения срок за изпълнение на договора **ИЗПЪЛНИТЕЛЯТ** дължи неустойка в размер на 0.05% (нула цяло, нула пет на сто) за всеки ден забава, но не повече от 20% (двадесет процента) от цената по т.6 от договора с включен ДДС.

**36**. При частично неизпълнение на договора, довело до развалянето му от **ВЪЗЛОЖИТЕЛЯ, ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер до 20% (двадесет на сто) от цената по т.6 от договора с включен ДДС.

**37**. При забава в плащането, **ВЪЗЛОЖИТЕЛЯТ** дължи неустойка в размер на 0.05% (нула цяло, нула пет на сто) от дължимата сума за всеки ден закъснение, но не повече от 20% (двадесет на сто) от тази сума.

**VII. ДРУГИ УСЛОВИЯ**

**38.** Настоящият договор се прекратява с окончателното му изпълнение.

**39**. Договорът може да бъде прекратен преди изтичане на срока му в следните случаи:

- По взаимно съгласие на страните, изразено в писмена форма,

* При възникване на обективна невъзможност (непреодолима сила или случайно събитие) за изпълнение на поетите задължения,
* В резултат на действия или актове на Компетентни държавни органи, които водят до ограничаване правомощията или функциите на която и да било от страните,
* Договорът може да бъде прекратен и когато са настъпили съществени промени във финансирането на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата. В тези случаи Възложителят не дължи неустойка.

**40.** За всички неуредени в този договор въпроси се прилага действащото в Република България законодателство.

**41.** Възникналите спорове относно изпълнението на този договор се уреждат чрез преговори между страните, а когато това се окаже невъзможно - се отнасят за разрешаване от компетентния съд.

**42.** Изменения и допълнения на този договор могат да се правят само по взаимно и писмено споразумение между страните.

**43.** Всички доклади, протоколи, приложения и допълнителни споразумения към този договор са неразделна част от него.

**44.** Настоящият договор се състави и подписа в два еднакви екземпляра, по един за всяка от страните.

**Приложение:** Предложение на изпълнителя; обява (техническо задание) за избор на изпълнител

**Договарящи:**

|  |  |
| --- | --- |
| **Възложител:** | **Изпълнител:** |
| инж. Марияна Павлова  Председател на НАПОО | **……………………………………………**  **……………………………………………** |
| Красимира Урумова  Главен счетоводител |  |
|  |  |
| инж. Красимира Брозиг  Главен секретар на НАПОО, ръководител на проекта  Таня Переновска  Финансов контрольор, координатор юрист на проекта |  |